Pakores II av Partia

Pakores II (persisk: پاکور دوم‎; gresk: Πακοροσ; latin: Pacorus) var konge av Partia fra 78 til 105. Mens hans bror Vologases I var konge, fikk Pakores Media Atropatene som besittelse i 51 og hadde fram til 78 da hans bror Vologases I døde og Pakores II etterfulgte ham. På deler av hans mynter er framstilt uten skjegg, svært uvanlig blant partiske konger.

 Liv og virke 
 Bakgrunn 
Pakores II var sønn av Vonones II og en gresk konkubine, og var således både av iransk og gresk slekt. Han ble født og vokste opp mens hans far var konge av Media Atropatene. Han var oppkalt etter sin slektning Pakores I.

Da Pakores' far døde i 51 ble han etterfulgt av hans bror Vologases I som konge av Partia. Faren hadde gitt Media Atropatene til Pakores som besittelse og kongerike, skjønt underlagt Partia. Han styrte det fra 51 og fram til 78. Fra denne tiden er det lite som er kjent, unntatt at i 72 ble området invadert av et krigersk nomadefolk, alanere, som tvang ham til å flykte opp i fjellene. Alanerne skaffet seg stort bytte av tjuvgods fra plyndring og herjinger, og bevegde seg videre til naboland som Armenia før de dro tilbake dit hvor de kom fra, bakenfor Kaukasus. Pakores kunne deretter vende tilbake til Atropatene.

Etter at Vologases I døde synes det som om hans nevø Vologases II ble etterfølgeren i 78, men hans autoritet var ikke gjennomgripende i hele Partia. Vologases II etterlot mynter i Seleukia ved Tigris som må ha vært hans maktsenter. Pakores II gjorde opprør mot sin nevø. Han har ikke utstedt mynter etter 80, og det synes klart at han må ha bli nedkjempet, drept eller fordrevet av sin onkel Pakores II ved den tid.«Vologases II (c. A.D. 77 - 80)», Parthia.com

 Konge av Partia 
Antagelig hadde Pakores II delt kongerollen med sin far Vonones II og således fått erfaring som hersker.Dąbrowa, Edward (2012): «The Arsacids and their State» i: Rollinger, R. et al.: Altertum und Gegenwart. 125 Jahre Alte Geschichte in Innsbruck. Vortraege der Ringvorlesung Innsbruck 2010, Innsbruck, 21-52; s. 36 Han kom senere i sitt styre til også å dele makten med sin sønn, Vologaeses II. Han fortsatt også den politiske retningen som hans far hadde staket ut.

I henhold til den romerske historikeren Dio CassiusDio Cassius, LXVIII, 17. kom han i Armenia i konflikt med romerne. Cassius nevner også at Pakores II solgte kongedømmet Osroene til  Abgar VII bar Ma'nu,Ball, W (2001): Rome in the East: the transformation of an empire. Routledge. ISBN 978-0-415-24357-5. p. 90 og i henhold til Ammianus Marcellinus utvidet han den partiske hovedstaden Ktesifon ved Tigris og gjenreiste dens forsvarsmurer.Ammianus Marcellinus: Res Gestae, xxiii, 6, 23. Fra et brev fra Plinius den yngre til Trajan synes det som han opprettet kontakt med dakterne og den dakiske hersker Decebalus i østlige EuropaPlinius den yngre, Ep. x 16 og ble i 86 gitt en gresk slave ved navn Kallídromos (latin: Callidromus) som gave av Decebalus. (Etter flere år i partisk besittelse greide han å rømme og kom seg til Nicomedia i Bitynia hvor han kom i tjeneste hos to bakere.)Bradley, Keith (1994): Slavery and Society at Rome, Cambridge University Press, s. 23 I 101 sendte Pakores II en ambassadør østover til Han-dynastiets Kina.Crespigny (2007), s. 239. Kineserne nedtegnet Partia som kongeriket Anxi (kinesisk: 安息). «Anxi» var transkripsjonen av «Arshak», navnet på grunnleggeren av det partiske kongerike; Arsakes.«The Kingdom of Anxi 安息 (the Parthian Empire)»

På sine tallrike mynter kalte han seg «Arsakes Pakores». Denne omtalen av hans egentlige navn sammen med det kongelige navnet Arsakes antyder at hans kongedømme var utfordret av rivaler. Tre av dem er kjent fra mynter; i tillegg til før nevnte Vologases II (ca. 78-80), fantes Artabanes IV (ca. 80-90) og Vologases III (sønn av førstnevnte, fra rundt 105). Pakores II døde rundt 105; han ble etterfulgt av sin bror Osroes I som måtte ta kampen opp med den rivaliserende kongen Vologases III med base i østlige Partia.

 Familie 
Med en ukjent hustru hadde Pakores II tre sønner: Axidares (Ashkhadar), Parthamasiris (Partamasir), som fungerte som konger i Armenia, og Meredates som fungerte som konge av Karakene (et lite vasallrike innenfor Partia ved hodet av Persiabukten i dagens sørlige Irak), en viktig havneby som han styrte fra 131 til ca. 150.Schuol, Monika (2000): Die Charakene: Ein mesopotamisches Königreich in hellenistisch-parthischer Zeit, Oriens et Occidens, bind 1. Stuttgart: Franz Steiner Verlag.Gregoratti, Leonardo (2011): «A Parthian Harbour in the Gulf: the Characene» i: Anabasis, Studia Classica et Orientalia, 2, s. 209-229

 Referanser 

 Litteratur 
 Bivar, H.D.H (1968): «The Political History of Iran under the Arsacids: Continuation of conflict with Rome over Armenia» i: Fisher, William Bayne  et al: The Cambridge History of Iran. Cambridge University Press. ISBN 0-521-20092-X.
 Crespigny, Rafe de. (2007): A Biographical Dictionary of Later Han to the Three Kingdoms (23-220 AD). Leiden: Koninklijke Brill. ISBN 90-04-15605-4.
 Toumanoff, Cyril (1986): «Arsacids» i: Encyclopaedia Iranica, bind II, Fasc. 5. Cyril Toumanoff. s. 525–546.
 Schippmann, K. (1987): «Azerbaijan III. Pre-Islamic History» i: Encyclopaedia Iranica, bind III, Fasc. 2. s. 221–224.

 Eksterne lenker 

 «Pacorus II (c. A.D. 78 - 105)», Parthia.com (om mynter utstedt av Pakores II)

Kategori:Partiske konger
Kategori:Fødsler på 0-tallet
Kategori:Dødsfall i 105